|  |  |  |
| --- | --- | --- |
| **Møtereferat** **Skogen vel** | Dato | 25.11.24 |
| Til stede: | Grend 1: Gard StølenGrend 2: Harald ØstlundGrend 3: Johan RahmGrend 5: Jan Høyem Grend 6: Simen NørstebøLeder: Bjørn Louis NygaardKasserer: Hilde SagnesSekretær: Malin Nymoen | Neste møte:  | 13.01.25 |
| Forfall: | Grend 4: Thomas Hafsengen  | Referent: | Malin Nymoen |

## **Agenda**

Strømmmåling; status

Oppdatert informasjon vedr. tomta rundt Pepperstad Bhg og de nye boligene

Planlegging rundt budsjett for 2025

Diverse

## **Strømmåling:**

Strømmålingene som ble samlet inn i juni, vil fungere som en startmåling og utgjør grunnlaget for beregning av strømutgiftene som kommer etter **avlesningen 31/12**.

Det vil si at vi er i gang med den nye ordningen og ber dere merke dere fristene for avlesning.

Vi har allerede åpnet for at avlesning kan sendes over på epost til velet info@skogenvel.no. **Viktig**: merk e-post med hvilken grend man bor i og et tydelig bilde av avlesningsslippen.

Vi jobber videre med løsninger som nok vil fremmes for avstemming på neste generalforsamling.

**Vi ber alle som har behov for dette, rydde i sin garasje slik at dere får lest av i tide. De som ikke leser av, vil bli fakturert kollektivt etter avlesning i desember.**

(Minner om at dette tiltaket ble stemt frem på generalforsamlingen i mars.)

## **Oppdatert informasjon gml. Pepperstad Bhg:**

Styret har hatt møte med kommunen der det er kommet nye ansatte i de rollene vi tidligere har hatt utfordringer med å blant annet få tak i til å skjøte sin del av avtalen iht. kontrakten.

De ønsker svært gjerne å ta tak i sin del av ansvaret og har i tillegg også bedt om å få en oversikt over hvilke veier som er velets ansvar og hvilke som kommunens, for klarhet. Dette betyr at de også ønsker å friske opp grusbanen igjen, slik at det kan benyttes slik tiltenkt.

Styret har besluttet å gi dette en siste sjanse til å opprettholde sin del av den opprinnelige avtalen, men står parat til å presse på ytterligere for tilbakeføring dersom vi ikke ser bedring fortløpende.

Sameiet som bygges på tomta ønsker å yte en andel til velet for å kunne dele goder som snømåking, bruk av fellesområder o.l. Styret har derfor besluttet å 1/3 av kontigentet og det er sameiet i helhet som blir medlem av skogen vel, ikke hver og en beboer.

## **Planlegging av budsjett for 2025:**

Tar sikte på at budsjett per grend utgjør samme sum som fjoråret, da ingen av grendene har ytterligere større behov for kostbare utbedringer i året som kommer. Følgende behov er meldt:

G1:

* benk ved lekeplass
* grus bak garasjeanlegget med duk\*

G3:

* Trær til felling ved garasjeanlegget
* Utstyr til ferdigstilling av garasjeporter
* Dekkbark\*
* Grus og duk\*
* Oppmerking parkeringsplasser
* Skal pusse opp bod ved grusbanen, men benytter her maling fra garasjeprosjekt i grend 5

G4:

* Huske til lekeplass
* Ferdigstilling av garasjeanlegg
* Bark\*

G5:

* Bark\*
* Sand til sandkasser

G6:

* Ferdigstilling av garasjeanlegg
* Bark\*

\* Bark og grus vil bestilles sammen i større kvantum og fordeles ut på de ulike grendene.

## **Diverse:**

### **Forberedelser til neste Generalforsamling:**

Kunne du tenke deg et verv i styret eller lurer du på hva det innebærer? Styremedlemmene velges for ett (sekretær, leder, kasserer) eller to år (grenderepresentanter) av gangen.

Følgende verv er åpne for valg i 2025:

*Styreleder*

*Sekretær*

*Regnskap*

*Styremedlem for Pepperstad Net*

*G2 representant*

*G4 representant*

 *G6 representant*

I tillegg er vara til samtlige grender åpne for valg, da disse velges for ett år av gangen.

**§ 8 VALG**

Foreningen ledes av et styre på 9 (ni) medlemmer som velges på den ordinære generalforsamling.

Leder, kasser og sekretær velges ved særskilt valg og for en funksjonstid på 1 (ett) år. De øvrige 6 (seks) styremedlemmer velges for 2 (to) år av gangen og slik at 3 (tre) medlemmer trer ut hvert år.

Grendemøte i de enkelte grender avholdes i løpet av høsten – senest uke 40. Grendemøte innstiller da til en ny representant og vararepresentant for påfølgende år.

Agenda:
1. Ønsker om ting som skal utføres i grenden i løpet av neste år
2. Innstilling av ny Grenderepresentant/vara når valgperioden utløper
3. Eventuelt.

Dessuten velger generalforsamling hvert år:

* 6 (seks) varamedlemmer til styret.
* 2 (to) revisorer.
* Generalforsamlingen velger 1 (ett) styremedlem og 1 (ett) varamedlem til PSA`s styre for en funksjonstid på 2 (to) år. (GF 1989).

### Forslag til avstemming generalforsamling 2025:

Styret fremmer forslag om at beboere som velger å leie ut sine boliger eller legger ut boliger for salg er

* Pliktige til å melde fra til styret om overnevnte endringer
* Er ansvarlige for at kontingent blir betalt (gjelder ved leie)
* Er ansvarlige for betaling av kontingent frem til endt salgsprosess og for at megler sender kontaktinformasjon til ny eier til velet.